‘આ મારો બિલવ્ડ હસબન્ડ પ્રો. સુજીત. અમે પાંચ વર્ષથી પરણેલા છીએ. અરેન્જ઼ડ મેરેજ છે. પણ લવ-મેરેજ જેટલો જ લવ છે. જોકે, મને તો એવું લાગે છે કે સુજીતે મને એના આ સ્વભાવના લીધે જ લગ્ન માટે હા પાડી હશે. એ લોકો જ્યારે મને મેરેજ પહેલાં જોવા આવ્યા ત્યારે મેં ફર્સ્ટ મિટિંગમાં પૂછ્યું હતું કે, આપણી વચ્ચે કોઈ પ્રોબ્લેમ થાય તો કેવી રીતે સોલ્વ કરીશું. એના જવાબમાં સુજીતે કહ્યું હતું કે “તું કહે તેમ તેમજ થશે. મને તો આવા બધામાં કોઈ રસ જ નથી. એટલે મગજમારી થવાના ચાન્સ જ નહીં રહે.” આવું સાંભળીને કઈ છોકરીને સારૂં ન લાગે એટલે મેં લગ્ન માટે હા પાડી દીધી.' હીરલે સાયકોલોજીસ્ટ પાસે વાત શરૂ કરી.